**แนวทางการจัดเวทีแลกเปลี่ยนเรียนรู้ระดับเขต (RW) ครั้งที่ 2**

**ประจำปีงบประมาณ พ.ศ. 2564**

**(ปรับปรุงข้อมูล ณ วันที่ 23 มิถุนายน 2564)**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

 ในปีงบประมาณ 2564 กรมส่งเสริมการเกษตรกำหนดแนวทางการขับเคลื่อนงานส่งเสริมการเกษตรให้ความสำคัญกับงานตามนโยบายของรัฐบาลและกระทรวงเกษตรและสหกรณ์ ในการช่วยเหลือดูแลและสร้างรายได้ให้แก่เกษตรกร ควบคู่กับการเพิ่มประสิทธิภาพองค์กรด้วยเทคโนโลยีดิจิทัล และการปรับวิธีการทำงานสู่ความปกติใหม่ (New Normal) ซึ่งเป็นผลกระทบจากเหตุการณ์การระบาดของโรคติดเชื้อไวรัสโคโรนา 2019 (COVID – 19 ) โดยยึดหลักตลาดนำการผลิต การใช้เทคโนโลยีนวัตกรรมส่งเสริมการใช้และบริหารจัดการปัจจัยการผลิต เพื่อยกระดับสินค้าเกษตรให้ได้คุณภาพมาตรฐาน กลไกและเครือข่ายการทำงานส่งเสริมการเกษตรเชื่อมโยงทุกระดับ สร้างต้นแบบการส่งเสริมการเกษตรเชิงพื้นที่ การถ่ายทอดความรู้ รวมถึง
การช่วยเหลือดูแลและให้บริการแก่เกษตรกร สร้างและขยายผลเกษตรกรรุ่นใหม่ให้พร้อมเพื่อพัฒนาสู่การเป็นผู้ประกอบการ ขยายความร่วมมือกับภาคส่วนต่างๆในการพัฒนาการเกษตร

 การดำเนินงานให้บรรลุเป้าหมาย นักส่งเสริมการเกษตรและผู้เกี่ยวข้องทุกฝ่าย จะต้องกำหนดเป้าหมายย่อยของแต่ละบุคคล ในแต่ละช่วงเวลาให้ชัดเจน เพื่อให้ทุกคนเห็นภาพความสำเร็จเป็นภาพเดียวกัน คือ เกษตรกรพึ่งพาตนเองได้ มีความมั่นคงในอาชีพการเกษตร ความร่วมมือร่วมใจในการดำเนินงาน
ตามบทบาทหน้าที่ของแต่ละฝ่าย แต่ละส่วนงาน จะส่งเสริมให้ภาคการเกษตรเป็นเสาหลักทางเศรษฐกิจ
ของประเทศที่แข็งแรง

 ดังนั้น ในการดำเนินงานส่งเสริมการเกษตรตามนโยบายกรมส่งเสริมการเกษตร จึงควรที่จะมีเวทีให้นักส่งเสริมการเกษตรได้มีโอกาสแลกเปลี่ยนเรียนรู้ในการดำเนินงานซึ่งกันและกันทั้งในระดับจังหวัดและเขต รวมทั้งสรุปผลและถอดบทเรียนที่ได้จากการดำเนินงานในพื้นที่ เพื่อให้เกิดแนวทางการปฏิบัติที่สามารถนำไปใช้ในการดำเนินงานได้อย่างเหมาะสม มีบทเรียนและองค์ความรู้ไปพัฒนาการดำเนินงาน รวมทั้งได้ทราบถึงปัจจัย
ที่ส่งผลถึงความสำเร็จ และปัญหาอุปสรรคที่เกิดขึ้น โดยใช้เวทีแลกเปลี่ยนเรียนรู้ระดับเขตและระดับจังหวัด

**วัตถุประสงค์**

1. เพื่อเป็นเวทีแลกเปลี่ยนเรียนรู้การดำเนินงานส่งเสริมการเกษตรของแต่ละจังหวัดภายในเขต รวมทั้งการสรุปผลและถอดองค์ความรู้จากการดำเนินงาน
2. เพื่อให้เจ้าหน้าที่ส่งเสริมการเกษตรในระดับเขต จังหวัด ศูนย์ปฏิบัติการ และหน่วยงานวิชาการในพื้นที่ ได้แลกเปลี่ยนความรู้และประสบการณ์ และวางแผนการปฏิบัติงานวิชาการให้สามารถปฏิบัติงานตามนโยบายและพันธกิจได้อย่างมีประสิทธิภาพในการส่งเสริมการเกษตรและบริการทางการเกษตรแก่เกษตรกร
3. เพื่อเป็นเวทีในการเชื่อมโยงโครงการและวิชาการ ระหว่างภายในกรมส่งเสริมการเกษตร และหน่วยงานทางวิชาการต่างๆในพื้นที่
4. เพื่อเป็นเวทีในการนำเสนอผลงานส่งเสริมการเกษตรของแต่ละจังหวัด และผลงานวิจัย/วิชาการในพื้นที่

**แนวทางการดำเนินงาน**

 การจัดเวทีแลกเปลี่ยนเรียนรู้ในระดับเขต ดังนี้

1. **ระยะเวลาการจัดเวทีระดับเขต**
* ครั้งที่ 2 ช่วงประมาณเดือน สิงหาคม - กันยายน 2564
1. **บุคคลเป้าหมาย** ครั้งละ 500 คน ประกอบด้วย
2. นักวิชาการส่งเสริมการเกษตร ของสำนักงานเกษตรจังหวัด (จังหวัดละ 4 คน)
3. เจ้าหน้าที่จากศูนย์ปฏิบัติการ (ศูนย์ละ 1 - 2 คน)
4. เจ้าหน้าที่สำนักงานส่งเสริมและพัฒนาการเกษตร ส่วนกลาง หน่วยงานวิชาการ สถาบันศึกษา วิทยากร ฯลฯ
5. **หน่วยงานรับผิดชอบ** ดำเนินการโดยสำนักงานส่งเสริมและพัฒนาการเกษตร ทั้ง 6 เขต
6. **แนวทางการจัดเวทีแลกเปลี่ยนเรียนรู้ระดับเขต ครั้งที่ 2/2564**
7. เป็นเวทีในการติดตามการขับเคลื่อนการดำเนินงานตามนโยบาย งาน/โครงการหลักของกรมฯ/เขต/จังหวัด
8. เป็นเวทีแลกเปลี่ยนเรียนรู้การดำเนินงานส่งเสริมการเกษตรของแต่ละหน่วยงาน โดยให้แต่ละหน่วยงานนำเสนอผลการดำเนินงาน และถอดองค์ความรู้จากการดำเนินงานของแต่ละหน่วยงาน
9. เป็นเวทีแลกเปลี่ยนเรียนรู้การดำเนินงานทางวิชาการหรือประเด็นที่เป็นปัญหา (Hot Issue) ในการดำเนินงานในพื้นที่
10. ผลการดำเนินงานเชื่อมโยงความร่วมมือและขับเคลื่อนงานวิจัยร่วมกับมหาวิทยาลัยที่ลงนาม MOU
11. นำเสนอผลงานวิชาการ/วิจัยส่งเสริมการเกษตร (ภาคบรรยาย และโปสเตอร์)
12. เป็นเวทีสรุปผลการดำเนินงาน ปีงบประมาณ 2564 (outcome) รวมทั้งสรุปองค์ความรู้เพื่อจัดเก็บในคลังความรู้

 ๗) มาตรการการจัดประชุม/ฝึกอบรม/สัมมนา การจัดนิทรรศการ การจัดแสดงสินค้าเกษตร หรือกิจกรรมที่มีลักษณะใกล้เคียงกันของกรมส่งเสริมการเกษตร ภายใต้สถานการณ์การแพร่ระบาดของโรคไวรัสโคโรนาสายพันธุ์ใหม่ 2019 (COVID-19) ดังนี้

 - ประกาศกรมส่งเสริมการเกษตร เรื่อง มาตรการและการเฝ้าระวังการแพร่ระบาดของเชื้อไวรัสโคโรนาสายพันธุ์ใหม่ 2019 (COVID-19) และที่แก้ไขเพิ่มเติม

 - ราชกิจจานุเบกษา ประกาศข้อกำหนดตามความในมาตรา 9 แห่งพระราชกำหนด การบริหารราชการในสถานการณ์ฉุกเฉิน พ.ศ. 2548 (ฉบับล่าสุด) และให้ถือปฏิบัติตามคำสั่งของ
ผู้ว่าราชการจังหวัด

 **5. ประเด็นในการแลกเปลี่ยนเรียนรู้**

 **5.1 ประเด็นแลกเปลี่ยนภาคบังคับที่ทุกเขตต้องดำเนินการ**

การนำเสนอจุดดำเนินการโครงการนำร่องการเชื่อมโยงองค์ความรู้ AIC ผ่านศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) ในการสัมมนาเวทีแลกเปลี่ยนเรียนรู้ (RW) โดยมี รายละเอียด ดังนี้

|  |  |
| --- | --- |
| **เขต** | **โครงการนำร่องการเชี่อมโยงองค์ความรู้ AIC ผ่าน ศพก. ประจำปีงบประมาณ พ.ศ .2564**  |
| 1 | กรุงเทพมหานคร |
| 2 | ราชบุรี |
| 3 | ชลบุรี |
| 4 | มหาสารคาม |
| 5 | สงขลา |
| 6 | สุโขทัย |

**• ประเด็นนำเสนอ**

 1. แนวคิดในการดำเนินงาน แนวทางการคัดเลือกจุดนำร่อง / การประสานความรู้จากสถาบันการศึกษา

 2. กระบวนการที่ดำเนินการ ทำอะไรบ้าง ตั้งแต่การจัดการข้อมูล การจัดเวทีถ่ายทอดความรู้ เทคโนโลยีจาก AIC และการเชื่อมโยงเครือข่าย

 3. ผลที่เกิดขึ้นจากการดำเนินงานโครงการ

 - ผลจากการบูรณาการกับหน่วยงานภาคี

 - ผลจาการเชื่อมโยงองค์ความรู้กับ AIC

 - การขยายผลในการนำเทคโนโลยีและนวัตกรรมจาก AIC ไปประยุกต์ใช้ในพื้นที่ของ ศพก. หรือ เกษตรกรในพื้นที่

 - ปัญหา อุปสรรค และแนวทางแก้ไข

 **5.2 ประเด็นแลกเปลี่ยนเรียนรู้ที่ทุกเขตสามารถเลือกไปจัดเวทีตามความเหมาะสมของแต่ละพื้นที่**

 1) ผลการดำเนินงานตามแนวทางการดำเนินงานกรมส่งเสริมการเกษตร ประจำปีงบประมาณ 2564

 2) การนำระบบส่งเสริมการเกษตร (T&V System) ภายใต้สถานการณ์
การแพร่ระบาดของเชื้อไวรัสโคโรนา 2019 (COVID-19) ไปขับเคลื่อนงานในพื้นที่อย่างเป็นรูปธรรม

 3) การเชื่อมโยงเครือข่ายการทำงานระหว่าง ศพก. แปลงใหญ่ Smart Farmer และ Young Smart Farmer

 4) งานตามประเด็นเร่งด่วน (Hot Issue) ในการดำเนินงานในพื้นที่

 5) การถ่ายทอดองค์ความรู้จากหน่วยงานวิจัย

 6) การวิจัยในงานประจํา “Routine to Research” (R2R)

 7) การพัฒนาต่อยอดองค์ความรู้ภูมิปัญญาท้องถิ่นเพื่อเสริมสร้างอัตลักษณ์พื้นถิ่น

1. ความก้าวหน้าการดำเนินโครงการความร่วมมือส่งเสริมนวัตกรรมและเทคโนโลยีใหม่ “ระบบการบริหารจัดการแปลงเกษตรด้วยระบบเกษตรอัจฉริยะ (HandySene)

 9) อื่นๆ

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

กองวิจัยและพัฒนางานส่งเสริมการเกษตร

มิถุนายน 2564